Nikelni qayta ishlash zavodida ta’mirlash ishlari vaqtida portlash sodir bo‘ldi. Kamida 13 nafar xodim halok bo‘ldi, yana 38 nafari jarohat oldi. Foto: AFP Indoneziyaning Sulavesi orolida nikelni qayta ishlash zavodida sodir bo‘lgan portlash oqibatida kamida 13 kishi halok bo‘ldi, yana 38 kishi jarohatlandi, deya xabar berdi mahalliy politsiya 24 dekabr, yakshanba kuni. Portlash eritish pechini ta’mirlash vaqtida sodir bo‘lgan. Dastlabki ma’lumotlarga ko‘ra, suyuqlik pechning pastki qismiga tushib ketgan hamda portlashni keltirib chiqargan. Qayd etilishicha, halok bo‘lganlar orasida besh nafar Xitoy fuqarosi ham bor. Xitoy Sulavesida nikelni qayta ishlashga katta sarmoya kiritmoqda. Xitoyning Tsingshan konserni fojia yuz bergan korxonaga egalik qiluvchi Indoneziyaning ITSS kompaniyasi eng yirik aksiyadori hisoblanadi. Nikel, boshqa narsalar qatori, elektromobillar uchun akkumulyatorlar ishlab chiqarish maqsadida ishlatiladi.